**Калкка акысыз консультациялык-укуктук жардам көрсөтүү боюнча борбору тарабынан консультациялык-укуктук жардам көрсөтүү жөнүндө типтүү келишим *киргизуу***

Кыргыз Республикасынын

Юстиция министрлигинин алдындагы

Мамлекет кепилдеген юридикалык жардамды

координациялоо боюнча борбордун

2018-жылдын “19”мартындагы

№ 2 буйругуна

№ 2 тиркеме

**Кыргыз Республикасынын Юстиция министрлигинин**

**Аймактык башкармалыктарындагы Калкка акысыз консультациялык-укуктук жардам көрсөтүү боюнча борбору тарабынан консультациялык-укуктук жардам көрсөтүү жөнүндө типтүү келишим**

\_\_\_\_\_\_\_\_\_\_\_ шаары 201\_-жылдын “\_\_\_” \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_аймактык юстиция башкармалыгынын атынан, Юстиция башкармалыгы жөнүндөгү Жобонун негизинде иш жүргүзүүчү \_\_\_\_\_\_\_\_\_\_\_\_\_\_\_\_\_, бир тараптан, жана мындан ары “консультант-кызматкер” деп аталуучу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, экинчи тараптан, төмөнкүлөр тууралуу ушул Келишимди түзүштү:

1. **Келишимдин предмети**
   1. Башкармалык ушул Келишимдин 2.1-пунктунда каралган тартипте жана шарттарда Акысыз консультациялык-укуктук жардам көрсөтүү боюнча борбордо мүлктү убактылуу колдонуу укугун кайтарымсыз негизде берет, өз кезегинде консультант-кызматкер Калкка акысыз консультациялык-укуктук жардам көрсөтүү боюнча борбор тарабынан консультациялык-укуктук жардам көрсөтүүнүн тартибине ылайык жарандарга, чет өлкөлүк жарандарга, жарандыгы жок адамдарга жана качкындарга акысыз түрдө консультациялык-укуктук жардам берет.
2. **Тараптардын укуктары жана милдеттери**
   1. **Башкармалык төмөнкүлөргө милдеттенет:**
      1. Акысыз консультациялык-укуктук жардам көрсөтүү боюнча борбордо нөөмөттө туруу мезгилинде консультант-кызматкердин убактылуу колдонуусуна кайтарымсыз негизде төмөнкүлөрдү берүүгө:

* зарыл эмерек менен жабдылган жумуш ордун;
* компьютердик жабдыктарды, көчүрүүчү техниканы жана кеңсе буюмдарын;
* интернетке жетүүнү;
* маалыматтык-маалымдама системасын, ченемдик-укуктук базаны жана маалымдама адабиятын.
  1. **Башкармалык төмөнкүлөргө укуктуу:**
     1. Консультант-кызматкерден толук жана сапаттуу акысыз консультациялык-укуктук жардам берүүнү талап кылууга;
     2. Кыргыз Республикасынын Юстиция Министирлигинин алдындагы Мамлекет кепилдеген юридикалык жардамды координациялоо боюнча борбордун ( мындан ары- МКЮЖ КБ) буйругу менен бекитилүүчү форма боюнча ар айлык отчет берүүнү талап кылууга;
     3. Акысыз консультациялык-укуктук жардам көрсөтүү боюнча консультант-кызматкердин ишине мониторинг жүргүзүүгө;
     4. МКЮЖ КБ менен макулдашуу боюнча төмөнкүдөй учурларда консультант-кызматкерди акысыз консультациялык-укуктук жардам көрсөтүүдөн четтетүүгө:

- таламдардын кагылышуусу аныкталса;

- купуялуулук эрежеси бузулса.

* + 1. Консультант-кызматкер этикалык ченемдерди бузгандыгы үчүн даттануу алган учурда аны МКЮЖ КБга жөнөтүүгө.
  1. **Консультант-кызматкер төмөнкүлөргө милдеттенет:**
     1. Толук жана сапаттуу акысыз консультациялык-укуктук жардам көрсөтүүгө;
     2. Акысыз консультациялык-укуктук жардам көрсөтүү боюнча борбордун Консультациялык-укуктук жардам көрсөтүү тартибин сактоого;
     3. Акысыз консультациялык-укуктук жардам көрсөтүү боюнча борбордун бекитилген иш графигин сактоого;
     4. Эгерде өзүнүн иш жүзүндөгү жана юридикалык статусундагы ар кандай өзгөрүүлөр ушул Келишим боюнча консультант-кызматкердин ишине таасир этсе, анда ушундай өзгөрүүлөр тууралуу Башкармалыкка тез арада маалымдоого;
  2. **Консультант-кызматкер төмөнкүлөргө укуктуу:**
     1. Нөөмөттө турган мезгилде ушул Келишимдин 2.1.1-пунктунда аталган мүлктү кайтарымсыз негизде колдонууга.

1. **Тараптардын жоопкерчилиги**
   1. Акысыз консультациялык-укуктук жардам көрсөтүү боюнча борбордун мүлкү, анын ичинде ушул Келишимдин 2.1.1-пунктунда көрсөтүлгөн мүлктөр бузулган учурда, консультант-кызматкер келтирилген зыяндын ордун толтурат.
   2. Бул Келишимде жөнгө салынбаган учурлар орун алганда Тараптар Кыргыз Республикасынын мыйзамдарына ылайык жоопкерчилик тартат.
   3. Ушул Келишим боюнча милдеттерди жарым-жартылай же толук эмес аткаруу Тараптар алдын ала көрө билбеген, акылга сыярлык чаралар менен токтото албаган (форс-мажор) өзгөчө мүнөздөгү окуялардын айынан, Макулдашуу түзүлгөндөн кийин келип чыккан колдон келгис жагдайлардын кесепети болуп саналса, анда Тараптар алар үчүн жоопкерчиликтен бошотулат.
2. **Келишимдин токтотулушу**
   1. Бул Келишим Тараптардын өз ара макулдашуусу боюнча бузулушу мүмкүн.
   2. Бул Келишимдин бир тараптуу тартипте бузулушу Тараптардын биринин жазуу жүзүндөгү талабы алынган күндөн тартып 30 (отуз) календардык күндүн ичинде ушундай талап боюнча жүргүзүлөт.
   3. Башкармалык төмөнкүдөй учурларда Келишимди бир тараптуу тартипте бузууга укуктуу:

- акысыз консультациялык-укуктук жардам көрсөтүүдө консультант-кызматкердин жүрүм-турумунун этикалык нормалары системалуу түрдө бузулганда;

- ушул Келишимдин 2.3-пункту системалуу түрдө бузулганда.

* 1. Консультант-кызматкер төмөнкүдөй учурларда Келишимди бир тараптуу тартипте бузууга укуктуу:

- ушул Келишимдин 2.1.1-пункту системалуу түрдө бузулганда.

1. **Корутунду жоболор**
   1. Бул Келишим ага эки тарап тең кол койгон учурдан тартып күчүнө кирет жана кол коюлган күндөн тартып бир жыл бою жарактуу.
   2. Бул Келишимди Тараптардын бири да бузууну билдирбесе, Келишим ошол эле мөөнөткө жана ошол эле шарттарда узартылды деп эсептелет.
   3. Бул Келишим боюнча же ага байланыштуу келип чыккан бардык талаш-тартыштар жана пикир келишпестиктер Тараптардын ортосундагы сүйлөшүүлөр аркылуу чечилет. Талаш-тартыштарды сүйлөшүүлөр аркылуу чечүү мүмкүн болбогон учурда мындай талаш-тартыштар сот тартибинде чечилет.
   4. Бул Келишим менен жөнгө салынбаган, бирок аны аткаруу жана токтотуу менен байланыштуу Тараптардын ортосунда келип чыккан мамилелер Кыргыз Республикасынын мыйзамдары менен жөнгө салынат.
   5. Бул Келишимдин бардык тиркемелери анын ажырагыс бөлүгү болуп саналат.
   6. Бул Келишим ар бир Тарап үчүн бирден эки нускада түзүлдү, алар бирдей юридикалык күчкө ээ.
2. **Тараптардын реквизиттери жана колтамгалары**

|  |  |
| --- | --- |
| **Башкармалык:** | **Консультант-кызматкер:** |